recursal/SuperWikiNEXT-32B huggingface dataset:
**உடல் கொடை** அல்லது **உடல் தானம்** என்பது ஒருவர் இறந்த பின்பு அவருடைய உடலை மருத்துவ மாணவர்களின் பரிசோதனைகளுக்கு உதவும் வழியில் தானம் செய்வதைக் குறிப்பிடுகிறது. இந்த உடல் தானம் செய்ய விரும்புபவர்கள் உயிருடன் இருக்கும் போது அதற்கான விண்ணப்பப் படிவத்தில் முழுமையாக நிரப்பிக் கொடுத்து பதிவு செய்து கொள்ளலாம். இந்த விண்ணப்பத்திற்கு வாரிசுதாரர்களும் சம்மதிக்க வேண்டும். உடல் தானம் செய்ய பதிவு செய்த நபர் இறந்த பின்பு அவருடைய வாரிசுதாரர்கள் உடல் தானத்துக்குப் பதிவு செய்த மருத்துவமனை அதிகாரிகளுக்குத் தெரிவித்தால் அவர்கள் உடலை எடுத்துச் சென்று விடுவார்கள்.

உடல் தானம் செய்த முக்கிய நபர்கள்
--------------------------------

* மேற்கு வங்கத்தில் 23 ஆண்டுகள் தொடர்ந்து முதலமைச்சராக இருந்த ஜோதிபாசு.
* எழுத்தாளர் ஞாநி
* பழம்பெரும் பாடகி சூலமங்கலம் ஜெயலட்சுமி

உடல் தானம் செய்ய பதிவு செய்துள்ள முக்கிய நபர்கள்
------------------------------------------------

* கமல்ஹாசன்

மேற்கோள்கள்
-----------

1. ↑  "Basu to donate his body for research". *indiatimes.com*. 4 April 2003. Archived from the original on 2011-05-17. .
2. ↑  "Gnani’s body donated". *thehindu.com*. 16 சனவரி 2018. .
3. ↑  "பழம்பெரும் பாடகி சூலமங்கலம் ஜெயலட்சுமி மறைவு". *தி இந்து(தமிழ்)*. 30 ஜூன் 2017. .
**காந்தாடை வைத்யா சுப்ரமணிய அய்யர்** (*K. V. Subrahmanya Aiyar*)(1875 – 7 நவம்பர் 1969) என்பவர் தமிழ் கல்வெட்டியல் மற்றும் வரலாற்றாளர் ஆவார். இவர் தமிழ்நாட்டின் குகைக் கல்வெட்டுகளைத் தமிழ்ப் பிராமி வடிவமாகத் தீர்மானித்த முதல் நபராகக் கருதப்படுகிறார்.

ஆரம்ப கால வாழ்க்கை
------------------

சுப்ரமணிய அய்யர் 1875இல் கோயம்புத்தூர் பிறந்தார். திருச்சிராப்பள்ளியில் கல்வி பயின்றார். கல்வி முடிந்ததும், அய்யர் கோயம்புத்தூர் அருகிலுள்ள ஒட்டச்சத்திரத்தில் ஆட்சியர் அலுவலக பணியினைப் பெற்றார். இங்கு இவரது திறன்களைத் தலைமை கல்வெட்டியலாளர் வலையாட்டூர் வெங்கையா கவனித்து அங்கீகாரம் கொடுக்கும் வகையில் தன்னுடைய அணியில் 1906ஆம் ஆண்டில் சேர்த்தார்.

தொழில்
------

சுப்ரமணிய அய்யர் 1906 முதல் 1932 வரை அரசாங்க கல்வெட்டு ஆசிரியராக பணியாற்றினார். இவர் தென்னிந்தியக் கல்வெட்டுகள் தொகுதிகள் VI, VII மற்றும் VIIIஐத் திருத்தி *எபிகிராஃபியா இண்டிகாவுக்காக* எழுதினார். இவர் எழுதிய பல ஆய்வுக் கட்டுரைகள் "எப்பிகிராபியா இன்டிக்கா" என்னும் இந்தியக் கல்வெட்டுயியல் சஞ்சிகையில் வெளிவந்துள்ளன. தமிழ்நாட்டில் கிடைத்த பண்டைக்காலத்தைச் சேர்ந்த தமிழ்ப் பிராமிக் கல்வெட்டுக்களின் ஆய்வுகளில் இவர் முன்னோடியாகத் திகழ்ந்தார். திருவிதாங்கூர் தொல்லியல் வரிசையின் இரண்டாம், மூன்றாம், நான்காம் தொகுதிகளுக்கும் இவர் ஆசிரியராக இருந்துள்ளார். "பண்டைய தக்காணத்தின் வரலாற்றுக் குறிப்புக்கள்" (Historical Sketches of Ancient Dekhan) என்னும் ஒரு ஆய்வு நூலையும் இவர் எழுதி வெளியிட்டார். இது மூன்று தொகுதிகளைக் கொண்டது.

தமிழ்க் குகை கல்வெட்டுகள் பற்றிய ஆராய்ச்சியிலும் இவருக்கு முக்கியப் பங்கு உண்டு. இவர் தமிழ்க் கல்வெட்டுகளின் தந்தை என்றழைக்கப்படுகிறார்.

1938ஆம் ஆண்டில், பண்டைய தெக்கானின் வரலாற்று ஓவியங்கள் தொகுதி-3 எனும் படைப்பை வெளியிட்டார்.

படைப்புகள்
----------

* Aiyar, K. V. Subrahmanya (1917). *Historical Sketches of Ancient Deccan*. Modern Printing Works.
* Aiyar, K. V. Subrahmanya (1924). *The Earliest monuments of the Pândya country and their inscriptions*.

மேற்கோள்கள்
-----------

1. ↑  "Records and revelations". Archived from the original on 2010-10-21. .
2. ↑  "Straight from the Heart - Iravatham Mahadevan: Interview with Iravatham Mahadevan". Varalaaru.com.
3. ↑  "Jaina treasure trove in Mankulam village". .
4. ↑

குறிப்புகள்
-----------

* N. Subrahmanian (1988). "K. V. Subrahmanya Aiyar". *Tamilian historiography*. Ennes Publications. பக். 119–120.
* "Prominent Epigraphists of Sanskrit and Dravidian". Archaeological Survey of India.

வெளியிணைப்புகள்
---------------

*
**உதட்டுச் செதில்கள்** (*Labial scale*) எனும் செதில்கள் வாயுறுப்பினைச் சுற்றி பாம்பு மற்றும் செதிலூரிகள் ஊர்வனவற்றில் காணப்படும் செதில்கள் ஆகும். மேல் மற்றும் கீழ் தாடைகளில் மையத்தில் காணப்படும் செதில்கள் இதில் அடங்காது. *லேபியல்* என்ற சொல் *லேபியம்* எனும் இலத்தீன் மொழியில் "உதடு") என்பதிலிருந்து வந்தது. இதன் பொருள் உதடு என்பதைக் குறிக்கிறது. பாம்புகளில், இரண்டு வெவ்வேறு வகையான உதட்டுச் செதில்கள் உள்ளன. உதட்டு மேல் செதில்கள் மற்றும் உதட்டுக் கீழ் செதில்கள். இந்த செதில்களின் எண்ணிக்கை, வடிவம் மற்றும் அளவு சிற்றினங்களுக்கிடையே வேறுபடுகின்றன.

உதட்டுச் செதில்களில் இரண்டு வெவ்வேறு வகைகள் உள்ளன:

* மேல் உதட்டுச் செதில்கள்: மேல் உதட்டினை உருவாக்கும் செதில்கள். இவை மேலுதடு என்றும் அழைக்கப்படுகிறது
* கீழ் உதட்டுச் செதில்கள்: கீழ் உதட்டின் ஒரு பகுதியை உருவாக்கும் செதில்கள். இது கீழுதடு என்றும் அழைக்கப்படுகிறது

தொடர்புடைய செதில்கள்
--------------------

* நாசி செதில்கள்: வாய் திறப்பின் எல்லையில் உள்ள மூக்கின் நுனியின் நடுச் செதில்கள்
* கீழ்த்தடை நடுச் செதில்: கீழ் தாடையின் நுனியில் நடுவிலுள்ள செதில்.

மேலும் பார்க்கவும்
------------------

* பாம்புச் செதில்கள்

மேற்கோள்கள்
-----------

1. 1 2  Wright AH, Wright AA. 1957. Handbook of Snakes. Comstock Publishing Associates (7th printing, 1985). 1105 pp. ISBN 0-8014-0463-0.
**உயிர் எந்திரன்** (*Living robot*) அமெரிக்க விஞ்ஞானிகளால் உருவாக்கப்பட்டுள்ளது. உலகின் முதல் வாழும் எந்திரன்களாகக் கருதப்படும் இவை தங்களுக்கு நிகரான குழந்தைகளை இனப்பெருக்கமும் செய்யும் வல்லமை கொண்டவையாகும்.

வரலாறு
------

அமெரிக்காவில் உள்ள வெர்மான்ட், டஃப்ட் மற்றும் ஆர்வார்டு பல்கலைக்கழகங்களின் விஞ்ஞானிகள் உயிர்-எந்திரன் ஆராய்ச்சியில் நீண்ட காலமாக ஈடுபட்டு வருகின்றனர். இவ்விஞ்ஞானிகள் சேர்ந்து முற்றிலும் புதுவகையான உயிரியல் மறு உற்பத்தி முறை ஒன்றை 2020 ஆம் ஆண்டில் கண்டுபிடித்தனர். ஓர் ஆப்பிரிக்க தவளை இனமான செனோபசு லூயிசின் தண்டு உயிரணுக்களைப் பயன்படுத்தி இதை உருவாக்கியதால் செனோபோட்டு 1.0' என்று இந்த வாழும் எந்திரனுக்குப் பெயரிட்டனர். நன்றாக நகரவும் நீந்தவும் கூடிய இவை ஒரு மில்லிமீட்டரில் பத்தில் ஒரு பங்கு மட்டுமே விட்டம் கொண்டவையாகும்.

தொடர்ந்து மேற்கொள்ளப்பட்ட ஆராய்ச்சியின் விளைவாக செனோபோட்டு 2.0 எந்திரன் உருவாக்கப்பட்டது. 
செனோபோட்டு 3.0 எந்திரன்கள் பற்றிய ஆராய்ச்சி சமீபத்தில் அமெரிக்க நிபுணர்களால் வெளியிடப்பட்டது. உலகின் பல்வேறு நாடுகளில் இரும்பு மற்றும் நெகிழிகளால் எந்திரன்கள் தயாரிக்கப்படுகின்றன. இவற்றிலிருந்து வேறுபட்ட உயிரியல் எந்திரன்களை உருவாக்க ஆராய்ச்சி செய்து இவ்விஞ்ஞானிகள் வெற்றி பெற்றுள்ளதாக அக்கட்டுரை தெரிவிக்கிறது. தற்பொது உருவாக்கப்பட்டுள்ள செனோபோட்டு 3.0 எந்திரன்கள் இனப்பெருக்கம் செய்யும் எந்திரன்களாகும். கணினி உதவியால் இவை வடிவமைக்கப்பட்டு பிறகு பொருத்தப்படுகின்றன. 

நீந்திச் சென்று, நூற்றுக்கணக்கான தனித்தனி செல்களை ஒன்று திரட்டி தங்கள் வாய் பகுதியில் தங்களை ஒத்த புதிய குழந்தைகளை இவை உருவாக்குகின்றன. குழந்தை எந்திரன்கள் சில நாள்களில் வெளியே வந்து தாய் செனோபோட்டுகள் போல நகரவும் செயல்படவும் தொடங்குகின்றன.

தடுப்பூசி மாதிரிகளை உருவாக்கவும், பழுதடைந்த மனித உயிரணுக்களுக்கு மாற்றாகப் பயன்படுத்தவுமே முதலில் விஞ்ஞானிகள் இத்தகைய உயிருள்ள எந்திரன்களை உருவாக்கினார்கள் என்பது குறிப்பிடத்தக்கது. விபத்தில் கடுமையாக பாதிக்கப்பட்ட மனிதர்களை குணப்படுத்துவதும் இதனால் சாத்தியமாகலாம்.

மேற்கோள்கள்
-----------

1. ↑  "Robots can now Give Birth". *indiaherald.com* (ஆங்கிலம்). 2021-12-23 அன்று பார்க்கப்பட்டது.
2. ↑  "Scientists who created world's first 'living' robots, now say they can reproduce". *Hindustan Times* (ஆங்கிலம்). 2021-11-30. 2021-12-23 அன்று பார்க்கப்பட்டது.
3. ↑  "Xenobot Babies: World's First Living Robots Can Now Reproduce, Thanks To AI". *IndiaTimes* (ஆங்கிலம்). 2021-11-30. 2021-12-23 அன்று பார்க்கப்பட்டது.
4. ↑  Poole, Steven (2020-01-16). "Xenobot: how did earth's newest lifeforms get their name?". *The Guardian*. .
5. ↑  "உலகிலேயே முதல் முறையாக இனப்பெருக்கம் செய்யும் ரோபோட் உருவாக்கி விஞ்ஞானிகள் சாதனை". *BBC News தமிழ்*. 2021-12-23 அன்று பார்க்கப்பட்டது.
|  |
| --- |
| இயற்கைத் தொடரின் பகுதி |
| வானிலை |
| பருவ காலம் |
| * இளவேனிற்காலம்
* கோடைகாலம்
* இலையுதிர்காலம்
* குளிர்காலம்
 |
| வெப்பமண்டல பருவகாலங்கள் |
| * வரண்ட காலம்
* ஈரப் பருவம்
 |
| புயல்கள் |
| * இடியுடன் கூடிய மழை
* மீகலமுகில்
* கீழ்நோக்கிய பெருங்காற்று
* மின்னல்
* சுழல் காற்று
* நீரில் சுழல்
* வெப்பமண்டல சூறாவளி
* Extratropical cyclone
* பனிப்புயல்
* Ice storm
* புழுதிப் புயல்
* நெருப்புப்புயல்
* முகில்
 |
| பொழிவு |
| * தூறல்
* மழை
* பனி
* Graupel
* Ice pellets
* ஆலங்கட்டி மழை
 |
| 
வானிலை தலைப்புகள் |
| * வானியல்
* காலநிலை
* வானிலை அறிவிப்பு
* வெப்பப்புயல்
* வளி மாசடைதல்
* குளிர்ப்புயல்
 |
| * பா
* உ
* தொ
 |

**உயிரியல் காலநிலையியல்** *(Bioclimatology)* என்பதூயிர்க்கோளத்துக்கும் புவியின் வளிமண்டலத்துக்கும் இடையிலான நெடுங்கால ஊடாட்ட நிகழ்வுகளைப் பற்றிய பலதுறைசார் அறிவியல் புலமாகும். இவற்ரின் குறுங்கால ஊடாட்ட நிகழ்வுகள் **உயிரியல் வானிலையியல்** 
புலத்தில் கருதப்படுகின்றன.

காலநிலை, உயிர்க்கோள ஊடாட்ட நிகழ்வுகள்
-------------------------------------

காலநிலை நிகழ்வுகள் புவியில் வாழும் உயிரினங்கலின் பரவல், உருவளவு, இயல்புகளைப் பேறலவில் கட்டுப்படுத்துகின்றன. எடுத்துகாட்டகபுவிக்கோள அளவிலான வளிமண்டலப் பொதுச் சுழற்சி பெரிய பாலைநிலங்களின் இருப்பிடத்தையும் அடிக்கடி மழைபொழியும் வட்டாரங்களையும் பெரிதும் தீர்மானிக்கிறது. இந்நிலை இவ்வகை சுற்றுச்சூழலகளில் இயல்பாக வாழத்தகும் உயிரின்ங்களிப் பெரிதும் தீர்மானிக்கிறது. மென்மேலும், இயற்கை நிகழ்வுகளாலோ மாந்தரினச் செயல்பாடுகளாலோ ஏற்படும் காலநிலை மாற்றங்கள், இவ்வாழிடங்களை மாற்றி வட்டார உயிரினங்கள் பெருகிடவோ அழியவோ காரணமாகின்றன.

உயிர்க்கோள மொத்தப் பொருண்மையில் 99% அளவை கண்டங்களின் தாவரப் பரப்பு உள்ளடக்குகிறது. இது புவியின் வளிமண்டலத்தின் வேதியியல் உட்கூறுகளை நிறுவுவதோடு அதைக் கட்டிக்காத்தும் வருகிறது. குறிப்பக புவியின் தொடக்கநிலை வளிமண்டலப் படிமலர்ச்சியில் இது உய்யநிலை பாத்திரம் வகித்தது (காண்க புவியின் வரலாறு ). அண்மையில் புவித்தரை தாவரக் கவிப்பு வளிமண்டலத்துக்கு 60 பில்லியன் டன் கரிமத்தை ஒவ்வோராண்டும் கரிம நிலைப்பாட்டின் வழியாகவும் கரிம மூச்சுயிர்ப்பு (கரியிரு உயிரக வளிம வெளியீட்டின்) வழியாகவும் பரிமாறுகிறது. எனவே, இது கரிமச் சுழற்சி அல்லது வட்டிப்பில் உய்யநிலைப் பாத்திரம் வகிக்கிறது. புவிக்கோள முழுவதும் ஒவ்வோராண்டும் இந்த இரு நிகழ்வுகளிலும் நிலப் பயன்பாட்டாலும் ஏற்படும் சிறு சமனின்மையும் வளிமண்டலக் கரி ஈருயிரகச் செறிவைக் கூட்டிவிடுகிறது.

மேற்கோள்கள்
-----------

* M. I. Budyko (1974) *Climate and Life*, Academic Press, New York, 508 pp. ISBN 0-12-139450-6.
* David M. Gates (1980) *Biophysical Ecology*, Springer-Verlag, New York, 611 pp. ISBN 0-387-90414-X.
* Stephen H. Schneider and Randi Londer (1984) *The Coevolution of Climate and Life*, Sierra Club Books, San Francisco, 563 pp. ISBN 0-87156-349-5.
மலேசியத் தமிழரான **ஜானகிராமன் மாணிக்கம்** ஒரு சமூகச் செயற்பாட்டாளரும், சுதந்திர எழுத்தாளரும் ஆவார். தோட்டத் தொழிலாளர் குடும்பத்தில் பிறந்தவரான இவர், மலேசியாவில் வாழும் இந்திய வம்சாவழியினரான தோட்டத் தொழிலாளர்களின் பிரச்சினைகளை நேரடியாக அறிந்தவர். அத்துடன், அவற்றைத் தானே அனுபவித்து உணர்ந்தவர். இந்த அனுபவங்களூடாக அவர் சமூகச் சிந்தனையுள்ள எழுத்தாளராக உருவானார். இவர் எழுதிய "மலேசிய இந்தியர்களின் இக்கட்டான நிலை" என்னும் ஆய்வு நூல், மலேசிய இந்தியச் சமூகத்தின் அரசியல், சமூக, பொருளாதார வரலாற்றை ஆவணப்படுத்துவதில் முக்கியமான ஒரு நூல் எனலாம். இந்த ஆய்வு நூலுக்காக இவர் சின்னப்பபாரதி அறக்கட்டளையின் சிறப்பு விருதுக்கு தேர்ந்தெடுக்கப்பட்டார்

வாழ்க்கை வரலாறு
---------------

ஜானகிராமன் மாணிக்கம் மலேசியாவில் உள்ள சிலாங்கூரின் பத்தாங் பெர்ஜூந்தைப் பகுதியில் உள்ள ஜாவா சிலாங்கூர் தோட்டத்தில் பிறந்தார். இவரது தாய் தந்தையர் தோட்டத் தொழிலாளர்கள்.

1970களில், சிலங்கூர் பத்தாங் பெர்ஜூந்தை பாத்திமா சமூக மேம்பாட்டு மையத்தில், அருட்திரு ஒய். கரோப்பின் வழிகாட்டுதலில் ஆய்வுத் துறையில் தேர்ச்சி பெற்றார். மலேசியாவில் தோட்டப்புறங்கள், குடிசைப் பகுதிகள், போன்ற சமூகப்பணி தேவைப்படும் இடங்களில் 35 ஆண்டுகள் இவர் பணியாற்றியுள்ளார். இதனால், 1984ம் ஆண்டில் புது டெல்லியில் நடைபெற்ற ஊரக மேம்பாடு தொடர்பான பன்னாட்டுக் கருத்தரங்கொன்றில் பங்குபற்றும் வாய்ப்புப் பெற்றார்.

குறிப்புக்கள்
-------------

1. ↑  "சின்னப்பபாரதி அறக்கட்டளை விருது: என்.சங்கரய்யா தேர்வு". *தினமணி*. சூலை 13, 2013.. பார்த்த நாள்: 14 பெப்ரவரி 2015.
2. ↑  மாணிக்கம், ஜானகிராமன். 2011, பின் அட்டை.

உசாத்துணைகள்
------------

* மாணிக்கம், ஜானகிராமன். மலேசிய இந்தியர்களின் இக்கட்டான நிலை: மலேசிய இந்தியச் சமூகத்தின் துயரங்களும் போராட்டங்களும், நாடுதழுவிய மனித வளர்ச்சி மற்றும் ஆய்வு மையம், மலேசியா, 2011.
**ஞானம் அறக்கட்டளை** (Gnanam foundation) என்பது இலங்கையை அடிப்படையாகக் கொண்டு இயங்கும் ஒரு அறக்கட்டளை ஆகும். இந்த அறக்கட்டளை லைக்கா செல்லிடப்பேசி நிறுவனத்தின் தலைவர் அல்லிராஜா சுபாஷ்கரனால் 2010 இல் தோற்றிவிக்கப்பட்டது. இதில் அவரின் தாயார் ஞானாம்பிகை அல்லிராஜா, அவரது மனைவி பிரேமா சுபாஷ்கரன் போன்றோர் நிர்வாகிகளாக உள்ளனர். இந்த அறக்கட்டளை இலங்கையில் போரினால் பெரிதும் பாதிப்புக்கு உள்ளான வடக்கு, கிழக்கு மாகாணங்களில் நலவாழ்வு, கலவி போன்றவற்றிற்கு உதவிவருகிறது. இது இலங்கை மட்டுமல்லாது இந்தியா, பாக்கித்தான், ருமேனியா, நைஜீரியா, சூடான், தான்சானியா, பிலிப்பீன்சு ஆகிய நாட்டு மக்களின் அடிப்படைத் தேவையை நிறைவு செய்யும் விதமாக அங்குள்ள சேவை அமைப்புகளுடன் இணைந்து செயல்பட்டு வருகிறது.

பணிகள்
------

இந்த அறக்கட்டளை இலங்கை உள்நாட்டுப் போரினால் பாதிப்புக்கு உள்ளாகி அடிப்டை வசதிகள் இல்லாமல் முகாம்களில் அடைபட்டிருந்த 150 தமிழ்க் குடும்பங்களுக்கு வவுனியா அருகே உள்ள சின்னடம்பன் என்கிற இடத்தில் இந்ந அறக்கட்டளையால் கிராமம் புனரமைக்கப்பட்டு உருவாக்கப்பட்டது. இந்த விடுகளை பயனாளிகளுக்கு அளிக்கும் விழாவிற்கு நடிகர் ரஜினிகாந்த் வருவதாக அறிவிக்கப்பட்டது. இவர் இந்த நிகழ்வில் கலந்துகொள்ள தமிழ்நாட்டில் உள்ள தமிழ் அமைப்புகள் எதிர்ப்பு தெரிவித்ததால் கலந்துகொள்ளவில்லை என அறிவித்தார். ஆனால் திட்டமிட்டபடி ரஜினிகாந்த் கலந்துகொள்ளாமலே விழா நடைபெற்று பயனாளிகளுக்கு உதவிகள் வழங்கப்பட்டன. விழாவில் தமிழ்த் தேசியக் கூட்டமைப்பின் தலைவர்கள் கலந்துகொண்டனர்.

வெளி இணைப்புகள்
---------------

ஞானம் அறக்கட்டளை இணையதளம்

மேற்கோள்கள்
-----------

1. ↑  "யாழில் சர்ச்சைக்குரிய லைக்காவின் ஞானம் அறக்கட்டளை விழாவில் ரஜினிகாந்த் பங்கேற்கிறார்!". *செய்தி*. Nathamuni. 2017 மார்ர் 22. 13 ஏப்ரல் 2017 அன்று பார்க்கப்பட்டது. Check date values in: `|date=` (உதவி)
2. ↑  "உண்மையில், 150 வீடுகளையும் லைக்கா நிறுவனம், தமது 'ஞானம் அறக்கட்டளை' யின் சார்பில் தான் கட்டியுள்ளது! தொல். திருமாவளவன்:-". *அறிக்கை*.. 29 மார்ச் 2017. 13 ஏப்ரல் 2017 அன்று பார்க்கப்பட்டது. External link in `|publisher=` (உதவி)
[*தொடர்பிழந்த இணைப்பு*]
ம.திருமலை
**ம. திருமலை** (பி.1953), தமிழறிஞர், பேராசிரியர், திறனாய்வாளர், எழுத்தாளர் மற்றும் சொற்பொழிவாளர் எனப் பன்முக ஆற்றல் கொண்டவராவார்.

பிறப்பு
-------

விருதுநகர் மாவட்டம் அருப்புக்கோட்டை வட்டம் தும்முசினம்பட்டி எனும் கிராமத்தில் பிறந்தார்.

கல்வி
-----

இவர் மதுரை மாவட்டம், சோழவந்தானில் பள்ளிப் படிப்பையும், மதுரைத் தியாகராசர் கல்லூரியில் தமிழில் இளங்கலை மற்றும் முதுகலைப் பட்டத்தினையும் பெற்றார். மதுரை காமராசர் பல்கலைக்கழகத்தின் தமிழியல் துறையில் செயகாந்தன், தகழி சிவசங்கரன் பிள்ளை நாவல்கள் ஒப்பாய்வு என்ற பொருளில் ஆய்வு செய்து முனைவர் பட்டம் பெற்றார். இவரது மேற்பார்வையில் 30 ஆய்வாளர்கள் முனைவர் பட்டம் பெற்றுள்ளனர்.

பணி
---

மதுரை காமராசர் பல்கலைக்கழகத்தில் கூடுதல் தேர்வாணையர், தேர்வாணையர், நூல் விமர்சன பதிப்புத்துறை இயக்குநர், விடுதிக்காப்பாளர், தனிச்சிறப்பு அலுவலர் என்ற பொறுப்புகளை வகித்துள்ளார். 31 ஆண்டுகள் அங்கு பணியாறறியுள்ளார்.  அப்பல்கலைக்கழகத்தின் தமிழியற் புலத்தில் உள்ள ஒப்பிலக்கியத்துறையில் விரிவுரையாளர், பேருரையாளர், பேராசிரியர், துறைத்தலைவர் எனப் பல்வேறு பொறுப்புகளை வகித்தார்.  பிப்ரவரி 10 2012 முதல் பிப்ரவரி 9 2015 வரை தஞ்சாவூர் தமிழ்ப் பல்கலைக்கழகத்தின் துணைவேந்தராகப் பணியாற்றியுள்ளார்.

நூல்கள்
-------

நவீன இலக்கிய விமர்சன ஆய்வு நூல்கள் உள்ளிட்ட 26 நூல்களை எழுதியுள்ளார். தமிழ் இலக்கியங்களை வாழ்வியல் நோக்கில் அணுகுகின்ற இவருடைய உத்தியானது இலக்கியவாதிகளால் ரசிக்கப்படுவதாகும். 

* *சிறுபாணாற்றுப்படை - தெளிவுரையும் விளக்கமும்*
* *ஒப்பிலக்கியம் - கொள்கைகளும் பயில்முறையும்*
* *பேச்சுக்கலை*
* *இலக்கிய உலா*
* *இனிய காண்க (தமிழ் இலக்கியம் - புதிய பார்வை)*
* *இருண்மையியல் - கொள்கைகளும் பயில்முறைகளும்*
* *பொருநராற்றுப்படை - விளக்கமும் நயவுரையும்*
* *மாங்குடி மருதனாரின் மதுரைக்காஞ்சி - ஆய்வுரை*
* *தமிழ் மலையாள நாவல் ஒப்பாய்வு*
* *ஜெயகாந்தனின் முன்னுரை இலக்கியம்*
* *இலக்கிய நுட்பங்கள்*
* *இலக்கியமும் வாசிப்பும்*

மேற்கோள்கள்
-----------

1. 1 2 3   பேராசிரியர் ம.திருமலையின் ஆய்வுகள், தொகுப்பாசிரியர் முனைவர் இரா.மோகன், மீனாட்சி புத்தக நிலையம், மதுரை, 2017, நூலின் பின்னட்டை
2. 1 2 3  வேருக்கு நீர்வார்க்கும் மேகங்கள் : ம.திருமலை, தினமணி, 6 செப்டம்பர் 2017
3. 1 2 3  தினமலர், புத்தகங்கள்
4. ↑  கூகுள் புக்ஸ்
5. ↑  நூல் அரங்கம், தினமணி, 29 சனவரி 2018
6. ↑  நூல் அரங்கம், தினமணி, 11 பிப்ரவரி 2019
7. ↑  நூல் அரங்கம், தினமணி, 19 சூலை 2021
8. ↑  நூல் அரங்கம், தினமணி, 21 மார்ச் 2022
9. ↑  தமிழிணையம் மின்னூலகம்

வெளி இணைப்புகள்
---------------

* தஞ்சை தமிழ்ப் பல்கலைக்கழகத்தின் துணைவேந்தர் பக்கம் பரணிடப்பட்டது 2012-06-15 at the வந்தவழி இயந்திரம்
* தமிழ்ச் சமுதாயத்துக்குத் தொண்டாற்றுகிறது இந்து தமிழ் : தமிழ்ப் பல்கலை. துணைவேந்தர் ம.திருமலை பேச்சு, இந்து தமிழ், 13 அக்டோபர் 2014
* தாய்மொழிவழிக் கல்வியை உயர்த்திப் பிடியுங்கள் : ம.திருமலை, தொகுப்பு எஸ்.வி. வேணுகோபாலன், வல்லமை, 17 மார்ச் 2014
மனையறம் துறவறம் என்னும் துறைப் பாடல் புறநானூற்றுத் தொகுப்பில் ஒன்றே ஒன்று உள்ளது. இது காஞ்சித்திணையில் வரும் துறை. 

இல்லறம் பேணிக்கொண்டே இல்லறத்தார் துறவறம் மேற்கொள்வதன் பெருமையாக் கூறுவது ‘இல்லறம் துறவறம்’ என்னும் துறை.

இலக்கியம்
---------

புறநானூறு
சங்க காலப் புலவர் வான்மீகியார் இதன் பெருமையை விளக்குகிறார். சூரிய ஒளி பாயும் பரந்த உலகம் முழுவதும் ஒரு நாள் அல்லது ஒரு நாழிகைப் பொழுதில் ஏழு பேர் கைக்கு மாறுவது போன்றது செல்வம். எனவே உலகம் முழுவதுமான செல்வத்தையும், அதனை விட்ட தவத்தையும் சீர்தூக்கி நிறுத்துப் பார்த்தால், ஐயவி என்னும் கடுகின் எடை கொண்ட தவத்துக்கு உலகம் முழுவதும் சேர்ந்தாலும் சமநிறை ஆகாது.
சீவகசிந்தாமணி
உலகம் இம்மி என்னும் எடை அளவினது என்னு எண்ணிச் சீவகன் துறவறம் மேற்கொண்டானாம். 
நம்மாழ்வார்
செல்வம் விரும்பாத துறவறத்தின் மேன்மையை நம்மாழ்வார் விளக்குகிறார். திருமால் தரும் செல்வம் வேண்டாமாம். திருமால்தான் வேண்டுமாம்.

இலக்கணம்
--------

தொல்காப்பியம் பாடாண்திணைப் பகுதியில் வரும்
அமரர்கண் முடியும் அறு வகையானும்  

புரை தீர் காமம் புல்லிய வகை 

என்னும் நூற்பாவுக்கு உரையாசிரியர் நச்சினார்க்கினியர் இத் துறையின் புறநானூற்றுப் பாடலை மேற்கோள் காட்டுகிறார்.

அடிக்குறிப்பு
-------------

1. ↑  
பரிதி சூழ்ந்த இப் பயம் கெழு மாநிலம்  

இருபகல் எழுவர் எய்தி அற்றே  

வையமும் தவமும் தூக்கின் தவத்துக்கு  

ஐயவி அனைத்தும் ஆற்றாது ஆகலின்  

கை விட்டனரே காதலர் அதனால்  

விட்டோரை விடாஅள் திருவே  

விடாதோர் இவள் விடப்பட்டாரே (புறம் 358)
2. ↑  
ஏமநீர் உலகமோ இம்மிப் பாலென  

நாமவேல் நரபதி நீக்கி நன்கலம்  

தூமமார் மாலையும் துறக்கின்றான் அரோ (சீவகசிந்தாமணி 3027)
3. ↑  
நின்னையே தான்வேண்டி நின்செல்வம் வேண்டாதான்  

தன்னையே தான்வேண்டும் செல்வம் (புறநானூறு, பழைய உரை, உ.வே.சா. பதிப்பு, பாடல் 358 மேற்கோள்.)
4. ↑  தொல்காப்பியம் புறத்திணையியல் சூற்பா 21
**மனுசனா நீ** என்பது 2018 இல் தமிழில் வெளிவந்த காதல் மருத்துவ மர்ம திரைப்படமாகும். இதனை கசாலி எழுதி, இயக்கி நடித்தும் இருந்தார். அத்துடன் இசையமைப்பாளராக இசையமைத்தும் இருந்தார். அகரன் ஒளிப்பதிவு செய்துள்ளார்.

இப்படத்தில் நடிகர் ஆதர்ஷ் நாயகனாகவும், நாயகியாக நடிகை அனு கிருஷ்ணாவும் நடித்திருந்தனர். இவர்களுடன் டாக்டர் சலீம், மனீஷா கவுர், அனு கிருஷ்ணா, ரிமலா பாலன், சுப்பு பஞ்சு ஆகியோரும் நடித்துள்ளனர்.

இந்த திரைப்படத்தில் மருத்துவர்களை தவறாக சித்தரித்துள்ளதாக கசாசிக்கு எதிர்ப்புகளும், மிரட்டல்களும் வந்தன.

வெளியீடு
--------

இப்படம் 2018 பிப்ரவரி 16 இல் வெளிவந்தது.

ஆதாரங்கள்
---------

1. 1 2  100010509524078 (16 February 2018). "மனுசனா நீ". *maalaimalar.com*.
2. ↑  "மனுசனா நீ / manusana nee - Dinakaran Cinema News". *cinema.dinakaran.com*.
3. ↑  Shankar (17 February 2018). "மனுசனா நீ... இயக்குநருக்கு டாக்டர்கள் மிரட்டலாம்!".. External link in `|work=` (உதவி)
4. ↑  Shankar (3 March 2018). "'மனுசனா நீ'... திருட்டு விசிடி தயாரித்த தியேட்டர் உரிமையாளர் கைது!".. External link in `|work=` (உதவி)

வெளி இணைப்புகள்
---------------

* இணையதள திரைப்பட தரவுத்தளத்தில் *மனுசனா நீ*
இந்தியக் குடியரசின், 29 மாநிலங்களின் பெரும்பான்மையான உறுப்பினர்களால் சட்டமன்ற உறுப்பினர்களால் ஆளும் கட்சியின் தலைவராகத் தேர்ந்தெடுக்கப்பட்டவரையே, ஆளுநால் முதலமைச்சர் பதவிக்கு பதவிப் பிரமாணம் செய்து வைக்கப்படுகிறார். மேலும் முதலமைச்சரால் பரிந்துரைக்கப்படுபவர்களை அமைச்சர்களாக ஆளுநர் பதவிப் பிரமாணம் செய்து வைக்கிறார். முதலமைச்சரும் அவரின் தலைமையிலான அமைச்சரவைக் குழுவும், சட்டமன்றத்தில் எழுப்படும் கேள்விகளுக்கு பதில் கூற கடமைப் பட்டவர்கள் ஆவார். முதலமைச்சர் என்பவர் ஒரு மாநிலத்தின் ஆளுநர் சார்பாக நிர்வாகச் செயல் அலுவலராக பணியாற்றுகிறார்.

முதலமைச்சருக்கு தேவையான ஆலோசனைகள் கூற அமைச்சரவை உள்ளது. மேலும் சட்டமன்றத் தீர்மானங்களையும், அமைச்சரவையில் எடுக்கப்பட்ட முடிவுகளையும் நிறைவேற்ற தலைமைச் செயலாளர் தலைமையில் இயங்கும் தலைமைச் செயலகத்தில் உள்ள இந்திய ஆட்சிப் பணி அலுவலர்கள் உதவுகின்றனர்.

முதலமைச்சரின் பதவிக் காலம்
--------------------------

பெரும்பாலான சட்டமன்ற உறுப்பினர்களின் நம்பிக்கை பெற்றிருக்கும் வரையில் மட்டுமே ஒருவர் முதலமைச்சர் பதவியில் தொடரமுடியும். மேலும் இந்திய அரசியல் அமைப்புச் சட்டப்படி, சட்டமன்றத்தின் ஆயுட்காலமான ஐந்து ஆண்டுகள் முடிந்தவுடன் முதலைமச்சரின் பதவிக் காலம் தானாகவே முடிவடைகிறது.

### தகுதிகள்

* இந்தியக் குடிமகனான இருக்க வேண்டும்.
* 25 வயது நிறைவு பெற்றிருக்க வேண்டும்
* சட்டமன்ற உறுப்பினராக இருக்க வேண்டும். அவ்வாறு இல்லாவிட்டால், முதலமைச்சராக பதவி ஏற்ற ஆறு மாதத்திற்குள் சட்டமன்ற உறுப்பினராக தேர்ந்தெடுத்திருக்கப் பட்டிருக்க வேண்டும்.

### தேர்வு முறை

மாநில சட்டமன்றக் கூட்டத்தில் பெரும்பாலான உறுப்பினர்களின் வாக்குகளை பெற்றவரையே முதலமைச்சர் பதவிக்கு ஆளுநர் அறிவிக்கிறார்.

### பதவிப் பிரமாணம்

முதலமைச்சர் பதவிக்கு தேர்ந்தெடுக்கப்பட்டவருக்கு, ஆளுநர் பதவிப் பிரமாணமும், இரகசியக் காப்பு பிரமாணமும் செய்து வைக்கிறார்.

ஊதியம் & ஓய்வூதியம்
-------------------

இந்திய அரசியல் அமைப்புச் சட்டத்தின் பிரிவு 164-இன் படி, முதலமைச்சர் மற்றும் பிற அமைச்சர்களுக்கான ஊதியம் மற்றும் ஓய்வூதியங்களை, அந்தந்த மாநில சட்டமன்றத்தின் பெரும்பான்மை உறுப்பினர்களால் தீர்மானிக்கப்படுகிறது.

இதனையும் காண்க
--------------

* இந்தியாவின் பெண் முதலமைச்சர்கள் பட்டியல்
* குஜராத் முதலமைச்சர்கள்
* பாரதிய ஜனதா கட்சி முதலமைச்சர்கள் பட்டியல்

மேற்கோள்கள்
-----------

1. ↑  Durga Das Basu. *Introduction to the Constitution of India*. 1960. 20th Edition, 2011 Reprint. pp. 241, 245. LexisNexis Butterworths Wadhwa Nagpur. ISBN 978-81-8038-559-9.
2. ↑  Constitution of India, Article 173
3. ↑  The Constitution of India, Article 164, Clause 5
ஏலூர், கேரளம் என்ற ஊருடன் குழப்பிக் கொள்ளாதீர்.

இந்தியாவின் ஆந்திர மாநிலத்தில் உள்ள ஒரு நகரமான **ஏலூரு** மேற்குக் கோதாவரி மாவட்டத்தின் தலைநகரும் ஆகும். இதைச் சுற்றியுள்ள ஊர்களை இணைத்து ஏலூர் மண்டலம் உருவாக்கப்பட்டது.இங்கு ஏலூரு புத்தர் பூங்கா உள்ளது.

இந்த நகரத்தின் மக்கள் தொகை 2001 ஆம் ஆண்டின் மக்கள் தொகைக் கணக்கெடுப்பின்படி 189,772 ஆகும். இது விஜயவாடாவையும், விசாகப்பட்டினத்தையும் இணைக்கும் நெடுஞ்சாலையில் அமைந்துள்ளது. முன்னர் ஹேலாப்புரி என்று அழைக்கப்பட்ட இது, வளமான பண்பாடு மற்றும் அரசியல் வரலாறுகளைக் கொண்டது. ஒரு காலத்தில் இது விஷ்ணுகுந்தினப் பேரரசின் தலைநகரமாகவும் விளங்கியதாக நம்பப்படுகிறது. பெரிய நன்னீர் ஏரியான கொள்ளேறு ஏரி இந்த நகரத்துக்கு அண்மையிலேயே உள்ளது. 

கெலபுரி என்று முற்காலத்தில் இந்நகரம் அழைக்கப்பட்டது. ஆரம்பத்தில் ஏலூரு மச்சிலிப்பட்டினம் மாவட்டத்தின் ஒரு பகுதியாக விளங்கியது. பின்னர் 1859 ஆம் ஆண்டில் இது கோதாவரி மாவட்டத்தின் பகுதியானது. பின்னர் சில காலம் கிருஷ்ணா மாவட்டத்துள் இடம் பெற்றிருந்த இது 1925 இல் மேற்கு கோதாவரி மாவட்டம் உருவானபோது அதன் தலைநகராக்கப்பட்டது.

ஆட்சி
-----

ஆந்திர சட்டமன்றத்திற்கு ஏலூர் மண்டலத்தில் உள்ள சில ஊர்கள் தெந்துலூர் சட்டமன்றத் தொகுதியிலும், மற்ற ஊர்கள் ஏலூர் சட்டமன்றத் தொகுதியிலும் உட்படுத்தப்பட்டன. 

இந்த மண்டலம் இந்திய பாராளுமன்றத்திற்கு ஏலூர் மக்களவைத் தொகுதியில் உட்படுத்தப்பட்டுள்ளது.

ஊர்கள்
------

இந்த மண்டலத்தில் கீழ்க்காணும் ஊர்கள் உள்ளன.

* மல்காபுரம்
* சாட்டபர்ரு
* ஜாலிபூடி
* கட்லம்பூடி
* மாதேபல்லி
* மனூர்
* ஸ்ரீபர்ரு
* கலகுர்ரு
* கோமடிலங்கா
* குடிவாகலங்கா
* கொக்கிராயிலங்கா
* பைடிசிந்தபாடு
* பிரத்திகோள்ளலங்கா
* சத்ரம்பாடு
* கவரவரம்
* தங்கெள்ளமூடி
* சோதிமெள்ளா
* சனிவாரப்புகோட்டை
* ஏலூரு ஊரகம்
* கொமடவோலு ஊரகம்
* போணங்கி

குறிப்புகள்
-----------

1. ↑
2. ↑
3. 1 2  "மேற்கு கோதாவரி மாவட்டத்தில் உள்ள மண்டலங்கள்" (PDF). 2014-12-14 அன்று மூலம் (PDF) பரணிடப்பட்டது. 2014-12-06 அன்று பார்க்கப்பட்டது.
4. ↑  "மக்களவைத் தொகுதிகளும், சட்டமன்றத் தொகுதிகளும் (எல்லை பங்கீடு, 2008) - இந்திய தேர்தல் ஆணையம்" (PDF). 2010-10-05 அன்று மூலம் (PDF) பரணிடப்பட்டது. 2014-12-06 அன்று பார்க்கப்பட்டது.
**ஏலேசுவரம் அல்லது எலிசுவரம்** *{Yeleswaram or Elesvaram)* என்பது ஆந்திரப்பிரதேசத்தின் கிழக்கு கோதாவரி மாவட்டத்தில் இடம்பெற்றுள்ள ஒர் நகரம் மற்றும் மண்டலம் ஆகும். விடுதலைப்போராட்ட வீரரும் இந்திய தேசிய காங்கிரசின் தலைவர்களில் ஒருவரான சந்தாகா அப்பாராவ் இந்நகரத்தைச் சார்ந்தவர் ஆவார்.

ஏலேசுவரம் நீர்மின் திட்ட தளத்திற்கு அருகில் ஏலேறு நதி

புவியியல்
---------

ஏலேசுவரம் 17.2833°வடக்கு 82.1000°கிழக்கு என்ற ஆள்கூறு அடையாளங்களில் பரவியுள்ளது. கடல்மட்டத்தில் இருந்து 60 மீட்டர்கள் அல்லது 200 அடி உயரத்தில் இந்நகரம் இருக்கிறது.

பள்ளிகள்
--------

ஏலேசுவரத்தில் சுமார் இருபது பள்ளிகள் உள்ளன. நரேன் மாதிரி பள்ளி, ஆக்சிலியம். ஆங்கில வழி உயர்நிலை பள்ளி, நவசோதி பள்ளி, பாசியம் பொதுப் பள்ளி, ஏலேசுவரம் பொதுப்பள்ளி, சிறீவித்யா திறன் பள்ளி, ஏ.எம்.சி. உண்டு உறைவிடப்பள்ளி மற்றும் அரசினர் உயர்நிலைப் பள்ளி முதலியன அவற்றில் சிலவாகும்.

சிறப்பியல்புகள்
---------------

ஆந்திரப் பிரதேசத்தின் கிழக்கு கோதாவரி மாவட்டத்தில் இருக்கும் ஏலேசுவரம் நகரில் 1.5x3 (4.5 மெகாவாட்டு) திறன்மிக்க ஒரு சிறிய நீர் மின் திட்டத்தை இந்தியாவின் மணியம்சா மின்னுற்பத்தி திட்ட வரையறுக்கப்பட்ட நிறுவனம் செயல்படுத்தி வருகிறது. 
2011 ஆம் ஆண்டின் இந்திய மக்கள் தொகை கணக்கெடுப்பின்படி இந்நகரத்தின் மக்கள் தொகை 48,000 ஆகும். ராசமுந்திரியில் இருந்து 56 கிமீ தொலைவிலும் ஏர்ராவரத்தில் இருந்து ஏழு கிலோமீட்டர் தொலைவிலும் இந்நகரம் அமைந்துள்ளது. விசாகப்பட்டிணம் இரும்பு எஃகு தொழிற்சாலைத் திட்டத்திற்குச் செல்லும் ஒரு பெரிய குழாய் வரிசை 2004 ஆம் ஆண்டில் இங்கிருந்து ஏலிரு கால்வாயுடன் இணைக்கப்பட்டது. மிகச்சிறந்த ஒரு நகரமாக ஏலேசுவரம் தயாராகிவருகிறது.

பஞ்சாயத்துகள்
-------------

ஏலேசுவரம் மண்டலத்தில் பின் வரும் பஞ்சாயத்துகள் இடம்பெற்றுள்ளன.

* இலிங்கம்பர்த்தி
* பத்ராவரம்
* பேராவரம்
* பேதா சங்கர்லபுடி
* திருமாலி

பார்ப்பதற்கு ஒரு அழகான இடமாக இந்நகரம் இருக்கிறது. ஆர். நாரயணமூர்த்தி தன்னுடைய பல திரைப்படங்களில் இவ்விடத்தைப் படம்பிடித்து காட்டியுள்ளார். ஏலேறு நீர்த்தேக்கமும் இந்நகரத்தில் அமைந்துள்ளது. மேலும், ஏலேசுவரத்திற்கு 30 கிலோமீட்டர் தொலைவில் பின்சார கொண்ட என்ற அழகிய சுற்றுலா தலமும் இருக்கிறது.

சுற்றுலா
--------

ஏலேறு நீர்த்தேக்கம், ஏலேறு கால்வாய், சிவாலாயம் முதலிய அழகிடங்கள் இருப்பதால் இங்கு பழைய தெலுங்கு திரைபடங்களின் படப்பிடிப்பு நிகழ்ந்துள்ளது. இங்குள்ள மலையின் மேல் ஒரு சாய்பாபா கோயில் இருக்கிறது.(பெரும்பாலும் உள்ளூர் மக்கள் இக்கோயிலை சாய்பாபா மெட்டா என்று அழைக்கின்றனர். மலையின் மறுபுறத்தில் ஏலேறு கால்வாய் பாய்ந்து செல்வதைப் பார்ப்பது கண்ணுக்கினிய ஒரு அழகான காட்சியாகும்.

மேற்கோள்கள்
-----------

1. ↑  "Municipalities, Municipal Corporations & UDAs" (PDF). *Directorate of Town and Country Planning*. Government of Andhra Pradesh. 28 January 2016 அன்று மூலம் (PDF) பரணிடப்பட்டது. 28 January 2016 அன்று பார்க்கப்பட்டது. Unknown parameter `|=` ignored (உதவி)
2. ↑  "List of Sub-Districts". Census of India. 2007-05-18 அன்று பார்க்கப்பட்டது.
3. ↑  Elesvaram at Falling Rain Genomics
கதிர் மருத்துவத்தில் பொருள் ஒன்றின் **உயிரியல் அரை-வாழ்வு** (*Biological half-life*, அல்லது *elimination half-life*) என்பது மருத்துவப் பாடத் தலைப்புகளின் வரைவிலக்கணத்தின் படி, பொருள் ஒன்று ( எடுத்துக்காட்டாக, மருந்து, கதிர்வீச்சு அணுக்கரு அல்லது வேறு பொருட்கள்) அவற்றின் மருந்தியல் சார்ந்த, உடற்செயலியல் சார்ந்த, அல்லது கதிரியக்கம் சார்ந்த அரைப்பங்கு இயல்புகளை இழக்க எடுக்கும் நேரத்தைக் குறிக்கும்.

உயிரியல் அரை-வாழ்வுக் காலம் மருந்தியக்கத் தாக்கியலில் ஒரு முக்கிய குணகம் ஆகும். இது பொதுவாக ***t½***. என்பதால் தரப்படும்.

கதிரியல் துறை, அணுக்கரு மருத்துவத் துறையில் கதிரியக்கப் பொருட்களை கையாளும் இடத்தில் பணிபுரிகிறவர்கள் தெரிந்தோ தெரியாமலோ சில சமயங்களில் கதிரியக்கப் பொருட்களை மூச்சு மூலம் அல்லது உணவு மூலம் உடலில் ஏற்க நேரிடுகிறது. ஆய்விற்காகவும் மருந்தாகவும் சில நேரங்களில் நோயாளிகளுக்குக் கொடுக்ககப்படுகிறது. இவ்வாறு உடலில் ஏற்கப்படும் பொருட்கள் சிறுநீர், வியர்வை, மூச்சுக் காற்று மற்றும் மலம் வழியாக வெளியேற்றுகிறது. ஏற்றுக்கொண்ட அளவில் பாதி அளவு, இம்முறைகளின் மூலம் குறையத் தேவைப்படும் கால அளவு உயிரியல் அரை வாழ்வு நேரம் ஆகும்.

மேற்கோள்கள்
-----------

1. ↑  Lin VW; Cardenas DD (2003). *Spinal cord medicine*. Demos Medical Publishing, LLC. பக். 251. பன்னாட்டுத் தரப்புத்தக எண்:1-888799-61-7. .
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "biological half life". *Compendium of Chemical Terminology* Internet edition.
**ரீமா சாத்தே** (*Reema Sathe*)(பிறப்பு 5 செப்டம்பர்) என்பவர் இந்தியச் சமூக ஆர்வலர் மற்றும் தொழில்முனைவோர் ஆவார். சிறு விவசாயிகளுடன் லாபத்தை நியாயமான முறையில் பகிர்ந்து கொள்ளும் உணவு நிறுவனத்தை ரீமா, உருவாக்கினார். 2017ஆம் ஆண்டில் இவரது பணிக்காக நாரி சக்தி விருது வழங்கப்பட்டது. ரீமா 2018-ல் போர்ப்சு இதழிலும், 2019-ல் உலக வங்கி குழு மற்றும் ஐக்கிய நாடுகளின் மேம்பாட்டுத் திட்டத்திலும் இடம்பெற்றுள்ளார்.

வாழ்க்கை
--------

ரீமா சாத்தே ரசாயனப் பொறியாளராகப் பயிற்சி பெற்றார்.

உணவு மற்றும் குளிர்பானத் துறையில் ஏழு ஆண்டுகள் பணியாற்றிய பிறகு, "*ஹேப்பி ரூட்ஸ்*" என்ற தனது சமூக நிறுவனத்தைத் தொடங்கினார். 2014ஆம் ஆண்டு தனது நிலையான வேலையை விட்டுவிட்டு சுயதொழில் தொடங்கினார். "*கிரிஷி ஸ்டார்*" என்ற புதிய நிறுவனத்தில் சந்தை மேலாண்மை பொது மேலாளராகப் பணிபுரிந்த போது, சிறு மற்றும் குறு விவசாயிகள், குறிப்பாகப் பெண்கள் எதிர்கொள்ளும் சவால்களால் சாத்தே ஆழ்ந்து நெகிழ்ந்தார்.

இந்தியாவின் நான்கு மாநிலங்களில் உள்ள 30,000க்கும் மேற்பட்ட சிறு மற்றும் குறு விவசாயிகளுக்குப் பயனளிக்கும் உள்நாட்டுத் தானியங்கள், உள்நாட்டுக் கால்நடைகள் ஆகியவற்றில் கவனம் செலுத்தி தேசிய மற்றும் பன்னாடு அளவில் பண்ணையிலிருந்து சந்தைக்கு விநியோகச் சங்கிலிகளைச் சாத்தே உருவாக்கினார். இவரது நிறுவனம், வழக்கமான சந்தை விலையை விட 50% கூடுதல் விலை கொடுத்து. நகர்ப்புற வாடிக்கையாளர்களை ஈர்க்கும் வகையில் ஆரோக்கியமான, சத்தான சிற்றுண்டிகளை உருவாக்கி, உயர்தர, உள்நாட்டுத் தானியங்களை உற்பத்தி செய்வதற்கு விவசாயிகளைச் சாத்தே ஊக்குவித்தார். அகமத்நகரில் உள்ள பெண் விவசாயிகளைப் பொறுத்தவரை, இவர்கள் சாத்தேவின் வணிகத்திற்காக நெளிகோதுமையினைப் பயிரிட்டதால் அவர்களின் வருமானம் மூன்று மடங்காக அதிகரித்துள்ளது. கோதுமை, கோதுமையினம் சார்ந்த கூலவகை, அறைக்கீரை விதைகள், ஆளி விதை மற்றும் பார்லி ஆகியவற்றிலிருந்து தயாரிக்கப்படும் மாச்சில்லு மற்றும் நொறுமா இவரது தயாரிப்புகளில் அடங்கும். 

சூலை 2020-ல் "செரென் மெடோவில் சிறிய மாற்றங்களின் ஆற்றல் குறித்து *டெடெக்சு* உரையைச் சாத்தே நிகழ்த்தினார்.

விருதுகள்
---------

2017-ல் "*பிசினஸ் டுடே*" வழங்கும் "மிகவும் சக்திவாய்ந்த பெண்கள்" விருதைச் சாத்தே பெற்றார்.

சாத்தே,எண்ணிம மகளிர் விருதினை, சீதிபீப்புள் (*SheThePeople*), முகநூல் (*Facebook*), கூகிள் (*Google*), வழங்க 2017-ல் பெற்றார்

2016ஆம் ஆண்டுக்கான நாரி சக்தி விருது வழங்குவதற்காக 2017ஆம் ஆண்டு அனைத்துலக பெண்கள் நாளன்று பெற்றார்.

மேற்கோள்கள்
-----------

1. 1 2  "This Chemical Engineer Read One Story on 'The Better India' and Is Helping 10,000 Farmers Now". *The Better India* (ஆங்கிலம்). 2016-10-21. 2021-02-24 அன்று பார்க்கப்பட்டது.
2. 1 2  "That Happy Feeling- Business News". *www.businesstoday.in*. 2021-02-24 அன்று பார்க்கப்பட்டது.
3. 1 2  admin. "Five Ngo's, 27 Women given Nari Shakti Award" (ஆங்கிலம்). 2021-09-26 அன்று மூலம் பரணிடப்பட்டது. 2021-02-24 அன்று பார்க்கப்பட்டது.
4. ↑  "That Happy Feeling". *Business Today* (ஆங்கிலம்). 2021-07-29 அன்று பார்க்கப்பட்டது.
5. 1 2  World, Editorial Brewer (2018-07-31). "Commercialising the Grain » Brewer World-Everything about beer is here". *Brewer World-Everything about beer is here* (ஆங்கிலம்). 2021-07-29 அன்று பார்க்கப்பட்டது.
6. ↑  *The power of small changes | Reema Sathe | TEDxSereneMeadows* (ஆங்கிலம்), 2021-07-29 அன்று பார்க்கப்பட்டது
7. ↑  "Nari Shakti Awardees- Ms. Reema Sathe, Maharashtra | Ministry of Women & Child Development". *wcd.nic.in*. 2021-07-29 அன்று பார்க்கப்பட்டது.
**மண் வேதியியல்** (*Soil chemistry*), மண்ணின் வேதியியல் பண்புகளைப் பற்றி படிக்கும் ஒரு இயல் ஆகும். மண் வேதியியலானது கனிம இயைபு, மண்ணில் உள்ள உயிரிய பொருட்கள் மற்றும் சுற்றுச்சூழல் போன்ற காரணிகளால் பாதிக்கப்படுகிறது.

வரலாறு
------

1960 களின் பிற்பகுதி வரையிலும் மண் வேதியியல் தாவரங்களின் வளர்ச்சி மற்றும் மகசூலைப் பாதிக்கக்கூடிய மண்ணில் நடைபெறும் வேதிவினைகளில் மட்டுமே முதன்மையாக கவனம் செலுத்தியது. அதற்குப் பிறகே, சுற்றுச்சூழல் மாசுபாடு, கரிம மற்றும் கனிமப் பொருட்களால் மண்ணில் ஏற்படும் சீர்கேடு, ஆற்றல் மிகு சூழல் நலம், சூழல் சார்ந்த உடல் நல ஆபத்துகள் ஆகியவற்றின் மீது அக்கறையை வளர்த்துக் கொண்டது. இறுதியாக, மண் வேதியியலின் முக்கியத்துவமானது மண்ணின் தோற்றம், பண்பு, பயன் இவை பற்றிய ஆய்வு மற்றும் வேளாண்மை சார்ந்த மண் அறிவியல் ஆகியவற்றிலிருந்து சுற்றுச்சூழல் சார்ந்த மண் அறிவியல் பக்கமாக மாறியது.

சூழலியல் மண் வேதியியல்
----------------------

சூழலியல் மண் வேதியியலின் அறிவானது, மண்ணை மாசுபடுத்தும் மாசுபடுத்திகளின் விளைவுகள் மற்றும் மண்ணில் அவை முதன்முதலாக கலப்பதற்கானச் செயல்முறைகளைப் பற்றி அறிவதில் முக்கியத்துவம் பெறுகிறது. ஒரு வேதிப்பொருளானது ஒருமுறை மண்ணியல் சூழலுக்குள் செலுத்தப்பட்டு விட்டால் எண்ணற்ற வேதி வினைகள் தொடர்ந்து நிகழ்ந்து மாசுப்பொருளின் நச்சுத்தன்மையைக் குறைக்கவோ, அதிகரிக்கவோ செய்ய வாய்ப்புள்ளது.  இந்த வினைகள், உட்கிரகித்தல்/வெளிவிடுதல், வீழ்படிவாதல், பல்லுறுப்பாக்கல், கரைதல், அணைவுச் சோ்மங்களாதல் மற்றும் ஒடுக்க-ஏற்ற வேதிவினைகள்  போன்ற வேதிவினைகளை உள்ளடக்கியவையாகும். இந்த வினைகளைச் சுற்றுச்சூழல் சீர்திருத்தத்தில் ஈடுபட்டுள்ள அறிவியலாளர்களும், பொறியாளர்களும் பெரும்பாலும் புறக்கணிக்கின்றனர்.  இந்தச் செயல்முறைகளைப் புரிந்து கொள்ளுதல் என்பது மண்ணில் கலந்து விடும் மாசுபடுத்திகளின் எதிர்கால நிலை, நச்சுத்தன்மை போன்றவற்றை முன்கூட்டியே கண்டறிவதற்கான அறிவையும், அவற்றை அறிவியல்பூர்வமான, சரியான, குறைவான செலவில் கையாளக்கூடிய சீர்திருத்த உத்திகளை வளர்க்கவும் உதவுகிறது.

கொள்கைகள்
---------

* நேர் அயனி மற்றும் எதிர் அயனி பரிமாற்று திறன்
* மண்ணின் காரகாடித்தன்மைச் சுட்டெண் (pH)
* கனிம உருவாக்கம் மற்றும் நிலை மாற்ற செயல்முறைகள்
* களிமண் கனிமவியல்
* மண்ணில் நடைபெறும் உட்கிரகித்தல்/வெளிவிடுதல் மற்றும் வீழ்படிவாக்கல் வினைகள்
* ஒடுக்க-ஏற்ற வேதிவினைகள்
* மண்ணின் வேதியியல் சார்ந்த பிரச்சனைகள்

மேற்கோள்கள்
-----------

* Sonon, L. S. M. A. Chappell and V.P. Evangelou (2000) The History of Soil Chemistry பரணிடப்பட்டது 2006-09-11 at the வந்தவழி இயந்திரம். Url accessed on 2006-04-11

புற இணைப்புகள்
--------------

* 

* பொதுவகத்தில் மண் வேதியியல் தொடர்பாக ஊடகக் கோப்புகள் உள்ளன.
இந்தியாவில் படப்பை ஊராட்சி நகருக்கு அருகில் காணப்பட்ட ஒரு மண்குடிசை
**மண் வீடு** என்பது களிமண்ணை முதன்மையாகப் பயன்படுத்திக் கட்டப்பட்ட வீடு ஆகும். பல்வேறு விதமான மண் வீடுகள் உள்ளன. 

இலங்கையில் மண் வீடுகளில் ஒரு வகை சாம்பல் நிறத்தில் நேர்த்தியாகச் சீமெந்தால் கட்டியது போலவே இருக்கும். இவற்றுள் ஒரு வகை வட்ட வடிவமும் கூரை கூம்பு வடிவமும் உடையவை. வேறு ஒரு வகை நீள் சதுரமாகவும் அறைகளுடனும் அமையும். இவை நீரில் இருந்து பாதுகாப்பதற்காக உயர்த்தப்பட்ட ஒர் அடித்தளத்தில் கட்டப்பட்டு இருக்கும். கூரைகள் ஓலையால் வேயப்பட்டு இருக்கும்.

சுவர் அமைப்பு
-------------

இலங்கை மட்டக்களப்பு பகுதியில் காணப்பட்ட நிலை கட்டைச் சுவர்- நாணல், களிமண் கொண்டு செய்யப்பட்ட குடிசையும் ஓலைக் குடிசையும்
மண்வீடுகளின் சுவர் அமைப்பு பலவகைப்பட்டதாகக் காணப்படும்.

* நிலைக் கட்டைச் சுவர் - மரக்கம்புகளை அல்லது மூங்கில், நாணல் கம்புகளை வரிச்சியாக வைத்துக் கட்டி இதன் இடைநடுவை களிமண்ணினால் நரப்பிக் கட்டப்படும். பின் மண்சந்தினால் மெழுகிடப்படும்.

* கற்சுவர் - சுடப்படாத பச்சைக் கல் பிணைப்பு ஊடகமாக களிமண்ணினால் கட்டப்படும். இதுவும் பூச்சிடப்படும்.

பண்டைய பெரிய கட்டடங்கள் கூட களிமண் கொண்டு கட்டப்பட்டு அவற்றின் உறுதிக்காக சர்க்கரை , தேன் வச்சிரமெழுகு என்பன கலக்கப்பட்ட சாந்தினால் பூசப்பட்டன.
7 ஆம் நூற்றாண்டின் முற்பகுதியேச் சேர்ந்த மண்டகப்பட்டு கோவில் பிரம்மன்-சிவன்-விட்டுணுவிற்கு அருப்பணிக்கப்பட்டது.
**மண்டகப்பட்டு குடைவரைக் கோயில்** அல்லது **மண்டகப்பட்டு திருமூர்த்தி கோவில்** என்பது தமிழ் நாடு, விழுப்புரம் மாவட்டத்திலுள்ள மண்டகப்பட்டு என்னும் ஊரில் அமைந்துள்ளது **இலக்சிதன் கோயில்** என அழைக்கப்படும் குடைவரை கோயில். கி.பி. 590 முதல் கி.பி. 630 வரை தமிழகத்தை ஆட்சி புரிந்த பல்லவ மன்னனான முதலாம் மகேந்திரவர்மனால் அமைக்கப்பட்டது இக்கோயில். வட தமிழ் நாட்டின் முதல் குடைவரைக் கோயில் மற்றும் தமிழ்நாட்டு குடைவரைகளில் ஆண்டு குறிப்பிடப்பட்ட பழமையான கற்கோயில் என்றவகையில் தமிழகக் கட்டிடக்கலை வரலாற்றில் இது ஒரு திருப்புமுனையாகக் கருதப்படுகின்றது. 

இக்கோயிலில் பிரம்மன், விட்டுணு, சிவன் ஆகியோருக்கு மூன்று தனித்தனி சன்னதிகள் அமைக்கபட்டுள்ளன. ஆனால் தற்போது திருமேனிகள் ஏதும் இல்லை. குடைவரையின் வாயிலில் பிரம்மாண்டமான துவாரபாலகர்கள் சிலைகள் உள்ளன.

கோவிலின் இடதுபுறம் அமைந்துள்ள துவாரபாலகர் சிலை
இக்குடைவரையில் காணப்பட்ட முதலாம் மகேந்திரவர்மனின் வடமொழிக் கல்வெட்டு உள்ளது.

கல்வெட்டு வாசகம்:

*EtadanishTamadrumamalOhamasudham vichitra chitEna nirmA pitanrupENabrahmEsharaviShNulakSitAyanam*
தேவநகரி எழுத்து வடிவத்தில் மொழிபெயர்க்கபட்ட கல்வெட்டு:

अतद्निष्टकंद्रुं(मलो)-
हमसुधं (विचित्रचि)त्तेन
निम्मर्पितन्न्रपे(ण) ब्रह्मो –
श्वरविष्णुल(क्षि)तायनं
தமிழ் மொழிபெயர்ப்பு:

"பிரம்மன், சிவன், விட்டுணு ஆகியோருக்கு அருப்பணிக்கப்பட்ட கோயில் இரும்பு, மரம், செங்கல், சுதை போன்றவற்றை பயன்படுத்தாமல் விசித்திரச்சித்தனால் குடையப்பட்டது".

இவற்றையும் பார்க்கவும்
----------------------

* தமிழ்நாட்டின் குடைவரை கட்டிடங்கள்
* குடைவரை கோயில்
* பல்லவர் காலக் கட்டிடக்கலை

படக்காட்சியகம்
--------------

* மண்டகப்பட்டு கோவிலின் தரை வடைபடம்மண்டகப்பட்டு கோவிலின் தரை வடைபடம்
* சமுசுகிருத கலவெட்டுசமுசுகிருத கலவெட்டு
* கலவெட்டின் இருபரிமாண பதிப்புகலவெட்டின் இருபரிமாண பதிப்பு
* முக்யா மற்றும் அர்த்த மண்டபங்கள்முக்யா மற்றும் அர்த்த மண்டபங்கள்
* மூன்று சிற்றாலயங்கலில் ஒன்று.மூன்று சிற்றாலயங்கலில் ஒன்று.
* மண்டகப்பட்டு குடைவரைக் கோயில் முழுத்தோற்றம்.மண்டகப்பட்டு குடைவரைக் கோயில் முழுத்தோற்றம்.
* மண்டகப்பட்டு குடைவரைக் கோயில் படிக்கட்டுகள்.மண்டகப்பட்டு குடைவரைக் கோயில் படிக்கட்டுகள்.
* மண்டகப்பட்டு குடைவரைக் கோயில் வலதுபுற துவார பாலர்.மண்டகப்பட்டு குடைவரைக் கோயில் வலதுபுற துவார பாலர்.

மேற்கோள்கள்
-----------

1. ↑  Sastri, p 690
2. ↑  Karen Pechilis Prentiss (2000). *The Embodiment of Bhakti*. Oxford University Press. பக். 81–82. பன்னாட்டுத் தரப்புத்தக எண்:978-0-19-535190-3. .
3. ↑  N. S. Ramaswami (1971). *Indian Monuments*. Abhinav Publications. பக். 18. பன்னாட்டுத் தரப்புத்தக எண்:978-0-89684-091-1. .

வெளி இணைப்புகள்
---------------

* மண்டகப்பட்டு குடைவரைக்கோயில் - காணொலி
மண்டபம் விஸ்வநாதன் பத்திரிகையாளர். இந்தியன் எக்ஸ்பிரஸ் குரூப் தினமணி நாளிதழில் கால் நூற்றாண்டு காலத்திற்கு பணியாற்றியவர். இலங்கை இனப்பிரச்சனை குறித்து பல புதிய தகவல்களைவெளியிட்டவர். தினமணியின் ஆசிரியராக பணியாற்றி மறைந்த ஏ.என்.சிவராமன் இலங்கை இனப்பிரச்சனை குறித்து தினமணியில் நடுப்பக்கக் கட்டுரைகள் எழுதியபோது மண்டபம் விஸ்வநாதன் உடனிருந்தவர். வயது முதிர்ந்த ஏஎன்எஸ் அவர்கள் சொல்லச்சொல்ல இவர்தான் கட்டுரைகளை எழுதி தினமணிக்கு தருவார். 
இலங்கை தமிழ் போராளிகள் குழுத் தலைவர்கள் பத்மநாபா, பாலகுமார், பிரபாகரன், உமா மகேஸ்வரன், அரசியல் தலைவர்கள் தொண்டைமான், அமிர்தலிங்கம் மற்றும் பலர் மண்டபம் விஸ்வநாதனுடன் 
நெருக்கமான செய்தித் தொடர்பு வைத்திருந்தனர். 
இந்திய அரசு ஏற்பாடு செய்து, இலங்கை போராளிக்குழுத் தலைவர்கள் திம்புவில் பேச்சுவார்த்தை நடத்தியபோது உடனுக்குடன் தினமணியில் செய்திகளை வெளிட்டார். அப்போது ஆங்கில, தமிழ் நாளிதழ்கள் தினமணியில் இவர் வெளியிட்ட செய்திகளை அப்படியே வெளியிட்டன. ஜார்ஜ் பெர்னாண்டஸ் மத்திய பாதுகாப்பு அமைச்சராக பதவி ஏற்றவுடன், பாதுகாப்பு ரீதியில் சேது சமுத்திரத் திட்டம் தேவையா என்பதை அறிந்து கொள்ள முப்படைத் தலைவர்களுடன் தனுஷ்கோடிக்கு வந்தார். அப்போது மண்டபம் விஸ்வநாதனை தன்னுடன் ஹெலிஹோப்டேரில் அழைத்துஸ் சென்று கச்சத்தீவு, பாக் ஜலசந்தி, மன்னார் வளைகுடா 
ஆகியவற்றை பார்வையிட்டார்.

மண்டபம் விஸ்வநாதன் ராமநாதபுரம் நகரில் 1957 ஆம் ஆண்டு பிப்ரவரி மாதம் சன்முகவேலு-களஞ்சியம் தம்பதிகளுக்கு மூத்த மகனாகப் பிறந்தார்.ராமேஸ்வரம், ராமநாதபுரம், மதுரை, விருதுநகர் விழுப்புரம், புதுச்சேரி ஆகிய மாவட்ட தலைநகரங்களில் தினமணி நிருபராகப் பணியாற்றினார். தற்போது பிரபல நிறுவனகளுக்கு மாத இதழ்கள் தயாரித்து தரும் பொறுப்பாசிரியராக உள்ளார். சென்னை தாம்பரத்தில் வசிக்கும் இவருக்கு இரு மகன்கள் உள்ளனர்.
மதுரை மாவட்டம் தே. கல்லுப்பட்டி காந்தி நிகேதன் ஆசிரமத்தின் நிறுவனர் மறைத்த கா.முனியாண்டி இவரது தாத்தா. மதுரை மீனாட்சி மிஷன் மருத்துவமனை நிறுவனர் டாக்டர் சேதுராமன், எம்.ஜி.ஆர் பல்கலைகழக நிறுவனர் ஏ.சி.சண்முகம் ஆகியோரின் அரசியல் ஆலோசகராக உள்ளார்.
**ஞானம்** (*Gnanam*) ஈழத்தில் தற்போது வெளிவந்து கொண்டிருக்கும் ஒரு மாதாந்த இலக்கிய இதழ் ஆகும். இதன் ஆசிரியர் தி. ஞானசேகரன் ஆவார். ஞானம் முதல் இதழ் 2000 ஜூனில் வெளியானது. இதுவரை மாதம் தவறாமல் வெளிவருகிறது. சிறுகதைகள், கவிதைகள், கட்டுரைகள், நேர்காணல்கள் மற்றும் பத்திகள் ஞானத்தில் வெளிவருகின்றன.

ஞானம் 150ஆவது இதழ் ஈழப்போர் இலக்கியச் சிறப்பிதழாக 2012 நவம்பர் 25 இல் வெளியிடப்பட்டது

தொடர்கள்
--------

கே. விஜயனின் படித்ததும் கேட்டதும், மானா மக்கீனின் ஓசையில்லா ஓசைகள் ஆகிய பகுதிகள் ஞானம் சஞ்சிகையில் நீண்ட காலமாகத் தொடர்ந்து பிரசுரிக்கப்பட்டு வருகின்றன.

மின்னூல்
--------

ஒவ்வொரு மாதமும் ஞானம் சஞ்சிகையானது மின்னூல் வடிவிலும் ஞானத்தின் உத்தியோகபூர்வ இணையத்தளத்தினிலே வெளியிடப்படுகின்றது. ஒரு சில இதழ்களை ஒருங்குறி வடிவிலும் பெற்றுக் கொள்ளக்கூடியதாக உள்ளது. விரைவில் அனைத்து இதழ்களையும் ஒருங்குறி வடிவில் பெறலாம் என ஞானம் சஞ்சிகையின் இணையத்தளத்தில் கூறப்பட்டுள்ளது.

அத்தோடு, சந்தாதாரர்களுக்கு ஞானம் மின்னூல் வடிவில் மின்னஞ்சலினூடாக அனுப்பி வைக்கப்படுகின்றது.<refname="ஒன்இந்தியா"></ref>

கலந்துரையாடல் பக்கம்
--------------------

ஞானம் சஞ்சிகை பற்றிய கலந்துரையாடல்களுக்காக ஓர் இணையத்தளம் ஒன்றையும் ஞானம் ஆசிரியர் ஆரம்பித்துள்ளார். இவ்விணையத்தளத்தின் மூலம் வாசகர்கள் ஞானம் ஆசிரியரைத் தொடர்பு கொள்ள முடிகின்றது.

மேற்கோள்கள்
-----------

1. ↑  மயூரா அகிலன் (நவம்பர் 25, 2011). "மின்னஞ்சலில் ஈழத்து சிற்றிதழ்கள்". ஒன்இந்தியா. நவம்பர் 11, 2012 அன்று பார்க்கப்பட்டது.
2. ↑  "ஞானம்". ஜெயமோகன். அக்டோபர் 19, 2009. நவம்பர் 11, 2012 அன்று பார்க்கப்பட்டது.
3. ↑  "ஞானசேகரன், தி". விருபா. நவம்பர் 11, 2012 அன்று பார்க்கப்பட்டது.
4. ↑  "ஞானம் 2006.05". நூலகம். 2016-03-04 அன்று மூலம் பரணிடப்பட்டது. நவம்பர் 11, 2012 அன்று பார்க்கப்பட்டது.
5. ↑  ஈழத்துப் போர்க்காலச் சிறப்பிதழ் ஞானம் 150ஆவது இதழ் வெளியீடு பரணிடப்பட்டது 2012-12-03 at the வந்தவழி இயந்திரம், தினகரன் வாரமஞ்சரி, நவம்பர் 25, 2012
6. ↑  "ஞானம் 2011.06". நூலகம். 2016-03-04 அன்று மூலம் பரணிடப்பட்டது. நவம்பர் 11, 2012 அன்று பார்க்கப்பட்டது.
7. ↑  ["இதழ் இலக்கம் (ஆங்கில மொழியில்)". 2007-10-07 அன்று மூலம் பரணிடப்பட்டது. 2012-04-01 அன்று பார்க்கப்பட்டது. இதழ் இலக்கம் (ஆங்கில மொழியில்)]
8. ↑  "*gnanam.info* வலைப்பதிவு". 2010-01-14 அன்று மூலம் பரணிடப்பட்டது. 2012-04-01 அன்று பார்க்கப்பட்டது.

வெளி இணைப்புக்கள்
-----------------

தளத்தில்  
ஞானம்
 ***இதழ்கள்*** உள்ளன.

* ஞானம் இணையத்தளம்
**ருக்குமணி முத்துக்கிருஷ்ணன்** (பிறப்பு: ஜூலை 10, 1948) மலேசியத் தமிழ் எழுத்தாளர். சிங்கை, மலேசிய வானொலிகளில் 100க்கும் மேற்பட்ட சமூக வானொலி நாடகங்களை எழுதியவர். மலேசியத் தமிழ்ப் பெண்களுக்கு விழிப்புணர்வு தொடர்பான பரப்புரைகளைச் செய்து வருகின்றார். 

குழந்தை வளர்ப்பு, சிறுவர் பராமரிப்பில் ஏற்பட்டு வரும் சமூகச் சிக்கல், சீர்கேடுகளைப் பற்றி அதிகம் எழுதி வருகின்றார். ஆதரவற்றக் குழந்தைகளின் இல்லங்களுக்குச் சென்று பணிவிடை செய்வதில் அதிகம் ஈடுபாடு கொண்டவர். இவருடைய கணவர் மலாக்கா முத்துக்கிருஷ்ணனும் ஓர் எழுத்தாளர்.

எழுத்துத் துறை ஈடுபாடு
----------------------

1968 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். இவருடைய ஆக்கங்கள் மலேசியா, சிங்கப்பூர் தேசிய பத்திரிகைகளிலும், நாளிதழ்களிலும் பிரசுரமாகியுள்ளன. பல தொடர்கதைகளை எழுதியுள்ளார். வானொலி நாடகங்கள், தொடர் நாடகங்கள், நகைச்சுவை நாடகங்கள் என் ஏறக்குறைய ஐநூறு படிவங்களைப் படைத்துள்ளார்.

நூல்கள்
-------

* பனியிலே வந்தவள் - நாடகத் தொகுப்பு (1978)
* கணையாழிகளின் கதைகள் (1980)
* நெஞ்சமெல்லாம் நீயே கண்ணா - நாவல் (1982)
* நீங்காத கனவுகள் - தொடர்கதை
* காலமகள் மடியினிலே - தொடர்கதை

பரிசுகளும், விருதுகளும்
-----------------------

* சிறந்த எழுத்தாளர் விருதும், பணமுடிப்பு பரிசளிப்பும் - மலேசியத் தமிழ் எழுத்தாளர் சங்கம் (1986)
* பாரதிதாசன் கலைவிழா - பொன்னாடை போர்த்தி கௌரவிக்கப் பட்டார் (1999)
* தேசிய நாளிதழ்களின் சிறுகதைப் போட்டிகளில் பரிசுகள் - 1970 இல் இருந்து 2011 வரை

சாதனையாளர் விருதுகள்
--------------------

மேற்கோள்கள்
-----------
**துணுக்காய் கல்வி வலயம்** (Thunukkai educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் பாண்டியன்குளம், ஒட்டுசுட்டான், துணுக்காய் என மூன்று கல்விக் கோட்டங்கள் அமைந்துள்ளன. மேலும் இலங்கையின் நிருவாக மாவட்டமான முல்லைத்தீவில் அமைந்துள்ள இரு கல்வி வலயங்களில் இதுவும் ஒன்று ஆகும். மற்றையது முல்லைத்தீவு கல்வி வலயம் ஆகும்.  இதன் தற்போதைய பணிப்பாளர் திரு. பி. ரவிச்சந்திரன் ஆவார்.

மேற்கோள்கள்
-----------

1. ↑  "It works under the Ministry of Education, Sri Lanka". 20 ஜனவரி 2017 அன்று மூலம் பரணிடப்பட்டது. 1 January 2017 அன்று பார்க்கப்பட்டது.
2. ↑  "Divisions". 1 January 2017 அன்று பார்க்கப்பட்டது.
3. ↑  "Director of the zons". 1 January 2017 அன்று பார்க்கப்பட்டது.
பூங்காவில் பண்டித ஜனேசுவர் மிசுராவின் சிலை.
**ஜானேசுவர் மிசுரா பூங்கா** (*Janeshwar Mishra Park*) என்பது இந்தியாவின் இலக்னோவில் உள்ள கோமதி நகரில் செயல்படும் நகர்ப்புற பூங்கா ஆகும். இப்பூங்காவிற்கு, சமாஜ்வாதி கட்சியைச் சேர்ந்த மறைந்த அரசியல்வாதி ஜானேசுவர் மிசுராவின் நினைவாக இது பெயரிடப்பட்டது.

வரலாறு
------

உத்தரப் பிரதேசஅன்றைய முதல்வர் அகிலேஷ் யாதவ் (2012-2017 அமர்வு) 6 ஆகத்து 2012 அன்று பூங்காவிற்கு அடிக்கல் நாட்டினார். சமாஜ்வாதி கட்சித் தலைவர் முலாயம் சிங் யாதவின் கனவுத் திட்டமாக இந்த பூங்கா இருந்தது. யாதவ் தனது மகனும் உ.பி. முதல்வருமான அகிலேஷ் யாதவிடம் ஜானேசுவர் மிசுராவின் பெயரில் ஒரு பூங்காவை அர்ப்பணிக்கச் சொன்னார். இது 168 கோடி ($276,026.668) செலவில் உருவாக்கப்பட்டது. இந்த பூங்கா லண்டனில் உள்ள ஹைட் பூங்கா மாதிரியாக வடிவமைக்கப்பட்டது.

அம்சங்கள்
---------

கட்டிடக்கலை மற்றும் மேம்பாட்டிற்கான வரைபடத்தை புது தில்லியில் உள்ள புகழ்பெற்ற திட்டமிடல் மற்றும் கட்டிடக்கலைப் பள்ளி உருவாக்கியுள்ளது. பூங்காவில் நீண்ட வளைந்த நடைபாதை உள்ளது. மிதிவண்டி உள்ளிட்ட வாகனங்களை நிறுத்தும் வசதியுடன் இயங்கும் பிரத்தியேக மிதிவண்டி வழித்தடம் உள்ளது. மேலும், தொழில்முறை விளையாட்டு வீரர்கள் பயன்படுத்தக்கூடிய மென்னோட்ட தடமும் உள்ளது.

பூங்கா பின்வரும் அம்சங்களைக் கொண்டுள்ளது: 

* பூங்கா முழுவதும் பசுமையான பகுதி
* ஏரிகள்
* விளையாட்டு மையம் மற்றும் விளையாட்டு மைதானம்
* உடற்பயிற்சி கூடம்
* மிதிவண்டி பாதை
* மெதுவோட்ட பாதை
* கேளிக்கைப் பூங்கா
* புல்வெளிகள்
* கொண்டோலா
* மழை நீர் சேகரிப்பு மூலம் செயல்படும் நீர்நிலைகள்
* பூங்கா மின் பயன்பாட்டிற்கான சூரிய சக்தி அமைப்பு

மேற்கோள்கள்
-----------

1. ↑  "Brace for London-like outing in Lucknow". *timesofindia.indiatimes.com/*. 4 August 2014. 5 August 2014 அன்று பார்க்கப்பட்டது.
2. ↑  "Janeshwar Mishra Park to come up over 330 acres | Lucknow News - Times of India". *The Times of India*. 6 August 2012. .
3. ↑  "Brace for London-like outing in Lucknow | Lucknow News - Times of India". *The Times of India*. 4 August 2014. .
4. ↑  "Brace for London-like outing in Lucknow | Lucknow News - Times of India". *The Times of India*. 4 August 2014. .
**ஞானானந்தகிரி சுவாமிகள்** *(Swami Sri Gnanananda Giri)* ஓர் அத்வைத வேதாந்தி. கர்நாடகாவில் மங்களாபுரி எனும் இடத்தில் உள்ள பிராமணக் குடும்பத்தில் பிறந்த இவரது இயற்பெயர் சுப்பிரமணியன் என்பதாகும்.

இளம் வயதிலேயே ஆன்மீக நாட்டம் கொண்ட சுப்பிரமணியன், பண்டரிபுரம் சென்றிருந்த போது ஜோதிர்மடத்தின் பீடாதிபதியான சிவரத்னகிரி சுப்பிரமணியனைத் தனது சீடராக ஏற்றுக் கொண்டார். ஜோதிர்மடம் என்பது ஆதிசங்கரர் இந்தியாவில் உருவாக்கிய நான்கு அத்வைத மடங்களுள் ஒன்று. சுப்பிரமணியனுக்கு 39 வயதான போது சிவரத்னகிரி அவருக்கு ஞானானந்தகிரி எனும் பெயரைச் சூட்டித் தனக்குப்பின் பீடாதிபதியாகும் பொறுப்பை அளித்தார்.

பீடாதிபதி பொறுப்பேற்ற சில காலத்திலேயே ஞானானந்தகிரி வேறொருவரிடம் பீடாதிபதி பொறுப்பை ஒப்படைத்து விட்டு இமயமலைக்குத் தவமியற்றச் சென்று விட்டார். கங்கோத்ரியில் பல ஆண்டுகளைக் கழித்த ஞானானந்தர் இந்தியாவின் பல பகுதிகளுக்கும் சென்றதோடன்றி திபெத், நேபாளம், இலங்கை, மலேசியா முதலிய இடங்களுக்கும் சென்றார்.

திருக்கோவிலூருக்கு அருகில் தபோவனம் ஒன்றை ஏற்படுத்திய இவர் அங்கிருந்தபடி தன்னைப் பின்பற்றியோருக்கு வழிகாட்டினார். தபோவனத்தில் ஞானவிநாயகர், ஞானஸ்கந்தர், ஞானவேணுகோபாலர், நவக்கிரகங்கள் ஆகியோருக்குச் சிலைகள் நிறுவினார்.

நாமசங்கீர்த்தனத்தில் பெரிதும் ஆர்வமுடைய ஞானானந்தரைப் பின்பற்றி இன்றளவும் அவரது சீடர்கள் பஜனைக்கு முக்கியத்துவமளிக்கின்றனர்.

மேற்கோள்கள்
-----------

1. ↑   *Bhavan's Journal: Volume 20*. India: The Andhra Chitrashala Printers and Publishers. 1974. பக். 67.
2. ↑  "தி ஹிந்து நாளிதழ் செய்தி". Sep 03, 2004. 1 டிசம்பர் 2005 அன்று மூலம் பரணிடப்பட்டது. 17 May 2012 அன்று பார்க்கப்பட்டது. Check date values in: `|date=` (உதவி)
3. ↑  "ஞானானந்தகிரி சுவாமிகளின் ஆராதனை விழா". தினமலர் நாளிதழ். டிசம்பர் 27,201. 22 May 2012 அன்று பார்க்கப்பட்டது. Check date values in: `|date=` (உதவி)
**ஓவியர் ஞானம்** என்று அழைக்கப்படும் ஞானசேகரம் ஈழத்தின் பிரபல ஓவியர் ஆவார். இலங்கையின் பிரபல்யமான நிறுவனங்களுக்கு விளம்பர அமைப்புகள், புத்தக முகப்பு ஓவியங்கள், உள்ளூர் உற்பத்திப் பொருட்களுக்கான முகப்புகள் முதலியவற்றை ஸ்கிறீன் முறையில் அச்சிட்டு வழங்கியவர்.

தற்போது அவுஸ்திரேலியாவுக்குப் புலம்பெயர்ந்து சிட்னியில் வசித்து வரும் இவர், இந்ததுறையில் அயராமல் உழைப்பவர். இலக்கிய நூல்கள், மலர்கள், சஞ்சிகைகளுக்கும் முகப்பு ஓவியங்களை வரைந்து வருகின்றார்.

இலங்கையில் நில அளவைத் திணைக்களத்தில் 25 ஆண்டு காலம் பட வரைஞராகப் பணியாற்றியுள்ளார். பின்னர் "ஞானம் ஆர்ட்ஸ் அண்ட் அட்வர்ட்டைசிங்" என்ற நிறுவனத்தை ஆரம்பித்து தம்பணியைத் தொடர்ந்தார். சிலகாலம் யாழ்ப்பாணப் பல்கலைக்கழகத்தில் வெளிவாரி பகுதிநேர படவரைவுக்கலை விரிவுரையாளராகவும் பணியாற்றியுள்ளார்.

அறிஞர்கள், மேதைகள், கல்விமான்கள், கலைஞர்களின் உருவப்படங்களையும் வரைந்து பாராட்டுப் பெற்றவர். 2006 இல் சிட்னியில் நடைபெற்ற உலக சைவ மாநாட்டில் அறுபத்து மூன்று நாயன்மார்களினதும் உருவப்படங்களை வரைந்து பாராட்டைப் பெற்றவர்.

விருதுகள்
---------

சித்திரச் செல்வன், சித்திரகேசரி, ஓவிய வித்தகர் முதலான சிறப்புப் பட்டங்கள் பெற்றவர். நியூ சவுத் வேல்ஸ் மாநில பாங்க்ஸ்டவுண் ஆர்ட் சொசையிட்டியின் வருடாந்த விருதும் (2002) பெற்ற கலைஞர்.

ஓவியங்கள்
---------

* சுவாமி விபுலாநந்தர்சுவாமி விபுலாநந்தர்